Nordi Mukiele

Nordi Mukiele Mulere (sündinud 1. novembril 1997 Montreuil's) on Prantsusmaa jalgpallur, kes mängib kaitsjana Prantsusmaa kõrgliigaklubis Paris Saint-Germain.

Aastatel 2004–2013 kuulus ta Paris FC noorteakadeemiasse. Seejärel liitus ta klubiga Stade Lavallois ja tegi 2014. aasta novembris debüüdi Prantsusmaa esiliigas.

2017. aasta jaanuaris siirdus ta Prantsusmaa kõrgliiga klubisse Montpellier HSC.

2018. aastal siirdus ta umbes 16 miljoni euro eest Saksamaa kõrgliigaklugisse RB Leipzig, kellega sõlmis viieaastase lepingu."RB Leipzig make Nordi Mukiele their first signing of the summer". Vavel. Vaadatud 16.2.2021 Esimese värava Saksamaa kõrgliigas lõi ta 18. mail 2019 mängus Bremeni Werderi vastu. Leipzigis mängis ta kokku neli hooaega.

2022. aasta juulis sõlmis ta viieaastase lepingu Paris Saint-Germainiga.

Mukiele mängis aastatel 2015–2019 Prantsusmaa noortekoondistes. Prantsusmaa jalgpallikoondises tegi ta debüüdi 7. septembril 2021 MM-i valikmängus Soome vastu.

Tema vanemad on Kongo DV päritolu."Ligue 2 française : des RD-Congolais de souche titulaires en clubs en première journée". adiac-congo.com. 3.8.2016. Vaadatud 16.2.2021

 Saavutused 
RB Leipzig
DFB-Pokal: 2021–22
Paris Saint-Germain
Trophée des Champions: 2022

 Viited 

 Välislingid 

Kategooria:Prantsusmaa jalgpallurid
Kategooria:Montpellier HSC jalgpallurid
Kategooria:RB Leipzigi mängijad
Kategooria:Paris Saint-Germaini jalgpallurid
Kategooria:Ligue 1 mängijad
Kategooria:Bundesliga mängijad
Kategooria:Sündinud 1997